You are here: Home » Content » Geskiedenis Graad 8 » Die Industriele Rewolusie: Landbou
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETSenPhaseSS Tags8th Afrikaans Course LO1:AS8.1.2 LO1:AS8.1.3 LO2:AS8.2.1 LO2:AS8.2.2 Assignment This module and collection are included inLens: Siyavula: Social Sciences (Gr. 7-9)By: SiyavulaModule Review Status: In ReviewCollection Review Status: In Review
DIE INDUSTRIËLE REWOLUSIE : LANDBOUDie Industriële Revolusie: LandbouOp die verbetering in vervoer en paaie, het verstedeliking, toename in bevolking en 'n styging in die lewenstandaard van die mense gevolg. Om meer en beter voedsel te voorsien aan die groeiende bevolking, was 'n uitdaging vir die landboubedryf.Robert Bakewell het in Dishley, in die streek Leicester, met skape en beeste geboer. Hy het besef dat vleisproduksie net voldoende sou wees indien die hoeveelheid en die kwaliteit daarvan kon verbeter. Die diere moes gouer markgereed wees en slegs tevrede kopers verseker die beste markpryse. Die gewildste wolskape was op hierdie stadium maer, langbeenskape wat met min kos kon klaarkom. Bakewell het na eksperimentering 'n skaap met 'n groot karkas en baie goeie vleis geteel, wat binne twee jaar markgereed was. Hierdie ras, bekend as die Nuwe Leicesters was dus dubbel so winsgewend as die vorige skaapras wat eers na drie of vier jaar markgereed was. Bakewell was een van die eerste boere wat die waarde van wetenskaplike en gekontroleerde besproeiing van gewasse besef het. Hierdie navorsing was noodsaaklik omdat vleisproduksie nou belangriker geraak het as handel met wol of skaapvelle. Bakewell se eksperimentering met skaaprasse het dus gelei tot navorsing in dierevoer. Ook in beesteling het hy gekonsentreer op eienskappe soos kwaliteit (gehalte) en kwantiteit (hoeveelheid) ten opsigte van vleisproduksie. Sy eksperimentering is nog verder uitgebrei tot 'n kleiner karperd wat nuttiger was as die groter diere.Kyk na die volgende DIAGRAM van vleisproduksie te koop aangebied by die Smithfield-mark.Table 1
Skape 12 kg
Bestudeer die diagram op die vorige bladsy en antwoord dan die volgende vrae:1. Het die skaapvleisproduksie vermeerder? Bewys jou antwoord.2. Het die skaapvleisproduksie meer toegeneem as die beesvleisproduksie?Bewys jou antwoord. 3. Kan jy van hierdie diagraminligting aflei dat die Britte meer van beesvleis as van skaapvleis gehou het? Verstrek minstens EEN rede vir jou antwoord.Table 2
Hoe lyk wetenskaplike navorsing en eksperimentering in die landbou vandag?Wat is kloning? Dit is 'n produk van biotegnologie, waardeur selle of 'n hele dier vervaardig word deur DNA van een ouerdier te gebruik, sonder dat die gewone normale geboorte- en/of groeiproses gevolg word. Die kloon het dan dieselfde DNA as die ouer.Is kloning onnatuurlik?Nee, klone word dikwels op natuurlike manier geproduseer as identiese tweelinge.Werk die kloningsproses elke keer?Nee, die skaap Dolly was die eerste geslaagde soogdierreproduksie. Dolly is gemaak van 'n normale volwasse sel, in hierdie geval uit die uier van 'n ooi. Meer as 200 pogings om Dolly te maak het misluk . Is klone normale, gesonde diere?Bokke, skape, koeie en muise is reeds gekloon. Dolly blyk gesond te wees, maar wetenskaplikes vermoed dat gesondheidsprobleme en vroeë veroudering by die klone kan voorkom.Waar kry 'n mens meer inligting oor die nuutste tegnologie?Inligting oor enige BBC-nuus kry 'n mens op die Internet indien jy die koerantberig of internasionale TV-berigte verpas het. Die bostaande inligting is beskikbaar op die algemene BBC Nuuswebblad. Soek dus: "BBC News Website", onder "Sci/Tech", hou aan soek totdat jy die spesifieke inligting waarna jy soek, vind!Vergelykende studie : Industriële Revolusie vs Franse RevolusieDEFINISIE:Die IR was 'n stadige maar radikale verandering van handearbeid tot die gebruik van masjienkrag. Die FR was 'n politieke revolusie waarin die werkersklas die regering deur die monargie in 'n vinnige, bloedige stryd beëindig het.OORSAKE: Die uitvindings van skeppende leiers wat die tegnologie so verbeter het dat kapitalisme ontstaan het, d.w.s. die gebruik van geld in die produksie van goedere en dienste sodat nog meer geld gemaak word. Die onderdrukkende regering deur die minderheidsgroep, die koning en sy aristokrasie wat die kommunistiese droom van 'n werkersparadys laat ontstaan het.GESKRIFTE: 1776 The Wealth of Nations deur Adam Smith, waarin hy privaatinisiatief aanmoedig, d.w.s. dat maksimum rykdom en voorspoed slegs deur individue bereik kan word omdat die mens sy eie welvaart wil bevorder en die volk op hierdie manier bevoordeel kan word. Rousseau (1712 - 1778) skryf in sy Sosiale Kontrak dat die mag by die volk moet berus, nie die koning nie. Hy stel die leuse van die Franse Revolusie: vryheid, gelykheid en broederskap.GEVOLGE: IR het verstedeliking veroorsaak, omdat fabrieke en myne naby die energiebron opgerig is en onbeplande stede so ontstaan het om die arm werkers te huisves. Rykes het ryker geword en armes armer. Napoleon Bonaparte is in 1795 deur die direktoraat van Frankryk aangestel as hoof van die Franse leër om korrupsie te beëindig. Sy leërs is oral deur onderdrukte volke as bevryders verwelkom en so is die FR se ideale versprei. Nasionalisme ('n vurige vaderlandsliefde) het so ontstaan.Skryf nou twee paragrawe waarin jy in jou eie woorde verduidelik wat bedoel word met:kommunisme kapitalisme Table 3
ASSESSERING VAN KENNIS EN BEGRIP OOR DIE FRANSE EN INDUSTRIëLE REVOLUSIESJou onderwyser sal jou nou ter afsluiting van hierdie module, help om te bepaal in hoe 'n mate kennis en begrip oor die twee revolusies verwerf het, byvoorbeeld met 'n skriftelike toets.Table 4
« Previous module in collection Grondwetlike regte
Next module in collection » Industrialisasie in SA
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 10, 2009 5:32 am -0500. Add to a lens